SIRI เริ่มขยับ โบรกฯแนะซื้อหลังอัพเป้ายอดขายแตะ 1.3 หมื่นลบ.ชูปันผล 5.3%
SIRI เริ่มขยับ โบรกฯแนะซื้อหลังอัพเป้ายอดขายแตะ 1.3 หมื่นลบ.ชูปันผล 5.3%
10 มิ.ย. 2558

ผู้สื่อข่าวรายงานว่า ราคาหุ้น บริษัท แสนสิริ จำกัด (มหาชน) หรือ SIRI ณ เวลา 11.19 น.อยู่ที่ 1.90 บาท บวก 0.04 หรือ 2.15% มูลค่าการซื้อขาย 60.26 ล้านบาท โดยราคาหุ้นเปิดตลาดที่ 1.87 บาท ระหว่างวันปรับตัวขึ้นแตะระดับสูงสุดที่ 1.91 บาท และมีการย่อตัวแตะระดับต่ำสุดที่ 1.87 บาท ขณะที่ดัชนีหุ้นไทยโดยรวมบวก 0.92%
บล.เอเซีย พลัส ระบุในบทวิเคราะห์(10 มิ.ย.)ว่า แนะนำ “ซื้อ” SIRI ราคาเป้าหมาย 2.13 บาท/หุ้น จากที่ปรับเป้ายอด Presale งวดไตรมาส 2/58 จากเดิมที่ตั้งไว้ 1 หมื่นล้านบาท เป็น 1.3 หมื่นล้านบาท หลังยอดขายล่าสุดเดือน เม.ย. – พ.ค. 2558 ทำได้แล้วถึง 9.86 พันล้านบาท
แบ่งเป็นแนวราบ 1.6 พันล้านบาท และคอนโดฯ 8.26 พันล้านบาท โดยในส่วนนี้เป็นคอนโดฯ ที่ร่วมทุนกับ BTS ที่ 5.73 พันล้านบาท ส่งผลให้ยอดขาย 5M58 แตะระดับ 1.3 หมื่นล้านบาท (สัดส่วนแนวราบ 35 : คอนโดฯ 65)
บล.ดีบีเอส วิคเคอร์ส ระบุในบทวิเคราะห์(10 มิ.ย.)ว่า แนะนำ “ซื้อ ” ราคาเป้าหมาย 2.01 บาท/หุ้นคาดการณ์การเติบโตกำไรสุทธิต่อหุ้นปี 58 อยู่ในเกณฑ์ดีเพิ่ม 12% จากปีก่อน ส่วนคาดการณ์อัตราผลตอบแทนปันผลปีนี้สูงเป็น 5.3%
ทั้งนี้หลังจาก SIRI ประสบความสำเร็จมากจากบริษัทที่ร่วมทุนกับ BTS ปรากฎว่าทั้งสองบริษัทได้เดินหน้าจัดตั้งบริษัทร่วมทุนเพิ่มอีก 8 แห่ง รวมเป็น 9 แห่ง เพื่อพัฒนาคอนโดใกล้รถไฟฟ้ารัศมีไม่เกิน 500 เมตร จึงมีโอกาสจะต่อยอดรายได้และกำไรได้เป็นอย่างดีในอนาคต